**Postpensjonistene i Trøndelag Nord**

**Årsberetning 2021**

Styret har hatt følgende sammensetning:

Leder: Brit Vestrum Strand

Nestleder/sekretær: Marit Pauline Garberg

Økonomiansvarlig: Louis Øvereng / Marit Pauline Garberg

Varamedlemmer: Elisabet Kvam

Ottar William Nordbakk

Revisorer: Torill Brustad

Helga Iversen

Varamedlem: Aase Tessem

**Medlemsoversikt**

01.01.2021 hadde vi 149 medlemmer. Brit har vervet 16 medlemmer i løpet av året, mens 4 medlemmer har gått bort eller har blitt strøket fra medlemslista slik at vi pr. 31.12.2021 har 161 medlemmer. Mange lojale medlemmer bidrar sterkt til en tilfredsstillende drift av pensjonistforeningen, og vi håper at flere vil møte opp på sammenkomstene våre etterhvert som samfunnet åpner opp.

**Møter**

At året 2021 nesten skulle bli en kopi av 2020 hadde vi ikke trodd. Vi hadde et styremøte 9/2 for å underskrive regnskap og årsmelding hvor meteren ble overholdt.

Først på mars møttes vi igjen for å planlegge årsmøte i april. Det var fortsatt mange restriksjoner så det var uvisst om vi kunne ha det fysisk eller om det måtte arrangeres skriftlig. Det ble først sendt ut innbydelse til fysisk årsmøte på Baker`n, Steinkjer 21. april, men slik som smitten utviklet seg i Trøndelag måtte vi avlyse og sende ut innbydelse til skriftlig årsmøte. Nødvendige papirer, regnskap, årsberetning samt stemmeseddel og svarkonvolutt ble sendt ut og Brit tok ansvar for de stemmesedlene som kom i retur. Skriftlig årsmøte ble avholdt 27.april. Eldfrid ble takket av som kasserer og fikk blomster som takk for jobben hun hadde hatt i 6 år.

I mai hadde vi nytt styremøte i Namsos hvor alle fullmakter ble overført til Louis. Både gammel og ny kasserer måtte være til stede for å signere digitalt med banken.

Utpå høsten tok vi sjansen på å planlegge busstur til Jøa i september og vi møttes til styremøte i Namsos hos Brit. Hun hadde undersøkt en del på forhånd og innhentet priser på leie av buss, omvisning på øya, med bl.a. besøk i Olav Duuns barndomsheim. Middag fikk vi servert på Segelsund landhandleri og vi avsluttet besøket på Fosnes gamle prestegård. Utmerket guide på hele turen var Torgeir Strøm. Det er sendt ut eget referat fra turen tidligere. Totalt var vi 40 stk. på turen.

14. oktober hadde vi styremøte i Namsos. Louis hadde bedt om få fritak fra kassererjobben og det ble bestemt at Marit skulle ta over inntil årsmøte i 2022.

Julemøte ble ordnet over telefon. De siste årene har vi vært på Tingvold og det har vært vellykket. V i innhentet tilbud på servering som vi aksepterte og innbydelse ble sendt ut. Hans Arnt Gjermstad stod for underholdningen med sang og musikk.

Jan Bekkevold kom fra Postpensjonistene sentralt og fortalte om aktuelle saker det jobbes med i PPF.

**Økonomi**

Økonomien er god selv om det ble brukt ca. 15000 kr. av beholdningen på turen til Jøa. På julebordet ble det tatt kr. 11000 av kassen. I og med at aktiviteten har vært noe begrenset de to siste årene har vi prøvd å holde egenandelene lave. Loddsalg hadde vi på julemøtet. Vi oppfordrer flere til å støtte opp om Grasrotandelen og minner om organisasjonsnummeret vårt som er **995 987 155**. Vi har også Vipps, nummeret er **576627.**

Verving av nye medlemmer fortsetter, leder får tilsendt lister fra sentralt hold hvem som går over i pensjonistenes rekker.

Medlemskontingenten for 2022 blir uforandret for medlemmer av Fagforbundet, kr.102, mens andre må betale kr.336.

**Lagssaker**

Brit satt i valgkomiteen til Landsstyre og deltok på flere zoommøter i den forbindelse utover våren.

Brit deltok på Landsstyremøte på Zoom den 22.mars.

Landsmøte ble gjennomført digitalt 7.og 8. juni og der deltok Brit.

Den 5. og 6. oktober var det ledersamling på Gardermoen, og endelig kunne den gjennomføres fysisk. Leder deltok.

**Markering ved gravferd**

Postens pensjonistforbund, lokale avdelinger, har som kjent ansvar for å bestille krans på vegne av Posten Norge AS når ansatte eller noen av postens pensjonister går bort. Vi i styret prøver å følge med så godt vi kan, men er avhengig av meldinger fra medlemmene og spesielt distribusjonslederne.

**Nyhets Brevet**

I 2021 er det sendt ut 4 utgaver. I tillegg legges alt av informasjon ut på hjemmesida vår. Her er nettadressen: www.postpensjonistene.no/avdelinger/trøndelag-nord/

**Konklusjon for 2021**

Tross delvis nedstenging er vi glad for at vi fikk gjennomført bussturen til Jøa og julemøte på Tingvold. Heldigvis har vel de fleste av oss fått vaksine så vi håper at 2022 skal bli et tilnærmet normalt år. Vi har tidligere hatt 4 møter/sammenkomster i året og det håper vi lar seg gjennomføre i år også. Flere nye medlemmer har vi fått og de ønskes spesielt velkommen på møtene.

Takk til de som trofast kjøper lodd, trekning vil nok også i framtida skje digitalt

Marit Pauline Garberg Brit Vestrum Strand